Salpe

Salpe Antzinako Greziako emagin eta idazlea izan zen. Plinio Zaharrak eta Ateneo Naukratiskoak aipatu zuten baina zalantza dago pertsona berari buruz ari ote ziren.

Plinio 
Plinio Zaharrak sei aldiz aipatzen du bere Naturalis Historia liburuan. Bertan obstetrix (emagina) zela esaten da eta emakumezkoen osasunaren inguruan eman zituen aholkuak agertzen dira, baita bestelako gaixotasunen ingurukoak ere, adibidez elikadura, zakur horzkadak...

Ateneo 
Ateneo Naukratiskoak bere Deipnosophistai liburuan aipatzen du eta bertan Paignia liburu erotiko-pornografikoaren idazlea dela esaten da. Salpe Lesbos uhartekoa zela ere esaten da.

Erreferentziak 

Emakume medikuak
Antzinako Greziako medikuak
Antzinako Greziako emakumeak
Antzinako grezierazko idazleak
Emaginak